«Անհրաժեշտության դեպքում ես կդիմեմ Իրանի Իսլամական Հանրապետության դեսպանատուն՝ հայտնելով, որ Հայաստանի դատարաններն անարգում են օտարերկրացիներին։ Ես այստեղ բազմաթիվ օտարերկրյա քաղաքացիների եմ տեսել՝ ազգությամբ պարսիկ, հայ և այլազգի, որոնց վերաբերյալ դատական գործերը երբեք ճիշտ հանգուցալուծում չեն ստացել»,- ասաց Շանթ Մագարյանն ու նշեց, որ ստացվում է, որ իրեն պարտավորեցնում են պատշաճ ներկայանալ դատական նիստերին, հայտարարում, որ չներկայանալու դեպքում իրեն բերման կենթարկեն, իսկ երբ գալիս է, պարզում է, որ նիստ տեղի չի ունենալու։